Diskussion:Cracker

message: Artiklen tager tilsvarende udgangspunkt i hacker-subkulturs egne definitioner og angiver decideret at "pressen" forveksler "hacker" med "cracker". Det konflikter med at "hacker"-artiklen netop nævner, at ordet har flere betydninger. Tillige er der ret mange "vist"'er, og tager ikke i betragtning, at den forskellige brug af "hacker" også findes inden for it-miljøet. Peter Brodersen (penguin) 15. mar 2006 kl. 16:07 (CET)
replies: text: En løsning kunne være at flytte "striden" om de korrekte betegnelser ud i en artikel for sig. "Florida-brugen" af cracker er helt ny for mig. Har den noget på sig? Rune Magnussen 15. mar 2006 kl. 21:48 (CET)
replies: text: :Gad vide, om "Florida-brugen" ikke har noget at gøre med :en:White cracker. Det ser ikke ud til, at den engelske Wikipedia kender præcis den betydning, der beskrives i vores artikel, så om ikke andet er der nok noget, der skal omformuleres hos os. --Heelgrasper 15. mar 2006 kl. 23:50 (CET)
replies: text: ::Jeg har også smidt et par kommentarer under Hacker. En relevant pointe er vel også, at vi beskriver ordenes udbredte betydning på dansk. Det er selvfølgelig relevant at have ophav med, men i mine øjne omhandler det snarere etymologi og en parallel sprogudvikling i et andet land, end "i virkeligheden betyder ordet faktisk..". Så hvis fx "Florida-brugen" alligevel ikke findes på dansk, er der ingen grund til at nævne det så fremtrædende. Jeg vil for eksempel tro, at der er langt flere danskere, der kender brugen "cracker" i betydningen "kiks" eller "nøddeknækker", men heller ikke det er specielt relevant at nævne. Jeg synes dog, at hele den "hacker-cracker"-diskussion, der har været i medier, er i sig selv relevant nok at medtage, evt. i en artikel for sig selv. Det vil være fint netop at få struktureret den subkulturelle tilgang til ordets udvikling - netop idet "hacker" i allerhøjeste grad bruges af de folk, der kompromitterer it-systemer, defacer sider, etc., og at "cracker" tilsvarende også bruges af de folk, der piratkopierer og fjerner kopibeskyttelse. Peter Brodersen (penguin) 16. mar 2006 kl. 07:17 (CET)
replies: text: :::Jeg vil gerne flette lidt opklarende kommentarer til diskussionen her. "Florida-brugen" af cracker, sigter nok på betydningen af :en:Florida_cracker. Når jeg i sin tid valgte at nævne den, skyldes det bl.a. at denne betydning af ordet formodentlig har været med til at hindre udtrykkets popularitet som betegnelse for en IT-kriminel. "Florida-crackerne" og deres pårørene er nemlig, på samme måde som hackerne er stolte af at være hackere, stolte af at være crackere. Denne parentes bør ganske rigtigt placeres i et etymologiafsnit, når artiklen vokser sig så stor, at der kan findes plads til det. Når der står skrevet, at pressen forveksler "hacker" med "cracker", er det såvidt jeg ved stort set historisk faktuelt. Store dele af pressen begynder i hvert fald dengang, at blande hacker og IT-kriminel sammen, selvom begreberne, i hvert fald ikke på dette tidspunkt, har været synonyme. Jeg har selv svært ved objektivt at argumentere for, at "hacker" er en korrekt betegnelse for en vilkårlig IT-kriminel, og jeg har heller ikke hørt andre argumentere for det. Derimod er der vist ingen tvivl om udbredelsen af dette udtryk, i betydningen "dygtig IT-kriminel", hos lægmænd. Vi kan uden tvivl takke pressen og dens kilder for udbredelsen af denne betydning, da det er svært at forestille sig, at de "oprindelige hackere" skulle have spredt denne opfattelse. Samtidig har jeg på fornemmelsen, at langt de fleste i stor udstrækning, forbinder betegnelsen "hacker" med en IT-begavet (evt. lovløs) person. Dette støtter i nogen grad den beskrivelse, det danske Wikipedia har af udtrykket i dag. Det synes dog vanskeligt, objektivt at dokumentere, at dette virkelig er den fremherskende opfattelse af ordet, selvom ordets historie og den tidligere romantisering af IT-kriminelle, kan betragtes som et indicium derpå. Her taler jeg ikke kun om pressens forståelse af ordet. Så kan man samtidig diskutere om ordene "hacker" og "cracker" måske ikke har en anden etymologi i Danmark end den Amerikanske etymologi. 90.184.13.34 omtaler nedenfor nogle af de subkulturer, der bl.a. i Danmark opstod omkring starten af 1980'erne, hvor hjemmecomputeren opnåede popularitet. "Alt om Data" var dengang et af de få danske tidsskrifter, der skrev om disse begreber, og har som sådan nok været med til at introducere dem for danskerne. De fleste mennesker, var dog dengang ikke særlig interesseret i IT. I en del af de opstående subkulturer, opfattede man hackere som dygtige IT-folk, der kunne gå ind og ud af diverse systemer, som det passede dem. En cracker, var derimod en, ligeledes dygtig person, som var istand til at bryde kopibeskyttelsen på et program. I den "crackede udgave" af programmet blev der ofte anbragt en slags "forfilm", som fortalte hvilken cracker(gruppe), der tog æren for at have "cracket" programmet. Typisk med imponerende grafiske effekter. Dette var forgængeren for demoscenen.  Sideløbende, har udtrykket "hacker" om dygtige (og typisk lovlydige) fagfolk sikkert floreret i universitetsmiljøer herhjemme, som dengang sikkert også var tilkoblet Internet. På samme måde er denne oprindelige betydning af hacker, alt andet lige, blevet styrket en del de sidste årtier, i takt med globaliseringen, og måske især i kraft af FOSS-subkulturen. Der burde være nogen som har studeret denne udvikling på et seriøst niveau, og hvis vi kan finde frem til disse kilder, kan vi forhåbentlig hæve niveauet, og ikke mindst detaljen, på artiklen betydeligt. Det ser jeg personligt frem til, da jeg synes ordene er gået igennem en interessant udvikling, omend resulatatet foreløbigt må synes lidt kedeligt, for både de lovlydige hackere og for florida-crackerne. - Dabian 17. dec 2011, 05:07 (CET)

message: Rettelse til ovenstående:
En hacker/breaker er en person der hacker sig ind i computer systemer som fx banker, NASA, McD, FBI osv, og ikke nødvendigvis med et ødelæggende formål for øje. Dette skete ikke kun igennem internettet, men via modem som kom før internettet.
En cracker er en person der fjerner kopi beskyttelsen på programmer så de frit kan kopieres.
Ordet "Cracker" blev almindelig kendt i starten af 1980'erne da 8 bit computere som fx Commodore 64 og Amstrad blev populære.
Især på Commodore 64 og Amiga var crackere et problem for software skaberne da de mistede mange penge på at folk kopierede deres
spil istedet for at købe dem.
Nogle af de mest kendte cracker grupper på Commodore 64 i 80'erne var: Section 8, Danish Gold, ESI, Ikari, Legend, Dominators, The Pappilions (TPI).
Nogle af de meste kendte crackere på samme tid var: Excell/Ikari, Dogfriend/Dominators, Mister Zero Page (MZP) og Derbyshire Ram som crackede enorme mængder spil. Det lykkedes fx Ikari at cracke Last Ninja II på ca en halv time.
Mange tror fejlagtigt at det hele startede på PC'en, men crackere/hackere/breakers er ikke et nyt begreb der opstod da internettet kom, de var derimod hyper aktive allerede omkring 1982 og frem. Det der var med til at gøre Commodores computere meget populære (Commodre 64 & Amiga) var det kæmpe udbud af crackede spil der ventede på en. Det eneste man skulle investere i var bånd og disketter, og i løbet af ingen tid havde man 500-1000 spil.
Copy parties fx, var en event for crackerne hvor de selvfølgelig crackede de nyeste spil og byttede med hinanden, skabte nye kontakter, viste deres færdigheder inden for cracking og code.
thread_title:  Diskussionsindlæg fra 90.184.13.34 

message: Hej Palnatoke. Hvordan mener du vi bedst kommer videre med den artikel? Jeg synes den er svær, og en "edit-krig" er da det sidste jeg ønsker. Dabian 21. dec 2011, 01:06 (CET)
replies: text: Kilder vil gøre artiklen bedre - der må være nogen, der har skrevet om det på dansk (vi kan ikke gå ud fra at sprogbrugen er den samme som på engelsk). --Palnatoke 21. dec 2011, 06:40 (CET)
Jeg er enig i at kilder ville hjælpe på det, men det er endnu ikke lykkedes mig at finde troværdige danske kilder. Dabian 21. dec 2011, 16:39 (CET)
D.v.s. vi kan selvfølgelig angive diverse avisartikler, hvor ordet "hacker", bruges i betydningen IT-kriminel, men det er vel ikke ideen med kildehenvisning? Dabian 22. dec 2011, 03:42 (CET)

text: Jeg savner egentlig mest kilder, der kan vise at "cracker" benyttes af andre end ikke-kriminelle hackere. Jeg ved ikke om Dansk Sprognævn måske har gjort sig notater om det? --Palnatoke 22. dec 2011, 06:52 (CET)
Alt om data, Computer, og andre blade fra firserne har bestemt brugt udtrykket, men jeg kan ikke henvise til hvilke numre, sidetal, eller sågar årstal. Jeg vil dog tro, at de fleste som har læst disse tidsskrifter kan bekræfte det. Btw. undskyld hvis jeg har lavet rod på siden, men jeg tænker du er bedre til at rydde op end jeg. Dabian 15. jan 2012, 02:12 (CET)

text: Du har sandsynligvis ret, men hvor langt uden for disse blades læserskare er sprogbrugen så kommet? --Palnatoke 15. jan 2012, 09:09 (CET)
Det kan være meget vanskeligt at vurdere.  Jeg tror at stort set alle, der havde med hjemmecomputere at gøre dengang, brugte det sprogbrug.  Det kan jeg af gode grunde ikke dokumentere. Spørgsmålet er også hvorvidt vi skal vægte udbredelse eller korrekthed.  Visse medicinske udtryk er også begrænset til en fagkreds. Tager vi f.eks. udtrykket "Psykopat", så varierede den medicinske betydning så voldsomt fra den almene forståelse af udtrykket, at man nu har valgt ikke længere at bruge udtrykket i fagkredse. (Der er også andre grunde, men det var det bedste eksempel jeg lige kunne komme på). Udtrykket "Cracker", blev brugt både af crackere og brugere, og jeg har indtryk af det stadig bliver brugt i betydningen "crack", hvor der er tale om en programstump som f.eks. låser et demo-program op, så du får den fulde version. Den almene presse skriver naturligt nok ikke meget om den slags ulovligheder, og hvis de gør, bruger de typisk antipirat-gruppens udtryk, såsom pirater og tyveri. Dabian 24. jan 2012, 23:37 (CET)
thread_title:  Spørgsmål om cracker